Продукт #273444
Размери 4 / 10 / 29 cm
Каталожен номер 00112
EAN 4009803895369
3D пъзелът на "Revell" може да създаде умален модел на "Титаник". Състои се от 30 прецизно перфорирани картонени компоненти, които правят монтажа лесен. За сглобяването на пъзела не са необходими инструменти и лепило.
Пъзелът в сглобено състояние е с приблизителни размери 4 / 10 / 29 cm.
"R.M.S. Titanic" е един от трите британски лайнера от типа "Олимпик", известен със сблъсъка си с айсберг и трагичното си потъване на 15 април 1912 година.
Построен в корабостроителницата "Harland and Wolff" в Белфаст, с водоизместимост приблизително 66 хиляди тона "Титаник" е най-големият пътнически параход в света по онова време. Проектната му скорост достига 24 възела (приблизително 45 километра в час) и е близо до тази на рекордьорите Мавритания и Лузитания на конкурентната компания "Кунард Лайн". Съкращението "RMS" в наименованието му означава "Royal Mail Ship" (в превод: Кралски пощенски кораб) и се е поставяло пред имената на кораби, упълномощени да пренасят пощенски пратки по договор с британската държавна пощенска служба "Royal Mail". По време на първия си трансатлантически рейс от Саутхемптън (Англия), Шербур (Франция), Коб (Ирландия), известен до 1920 година като Куинстаун и Ню Йорк, той се сблъсква с айсберг в 23:40 часа вечерта на 14 април 1912 година и потъва два часа и четиридесет минути по-късно - в 2:20 часа сутринта на 15 април 1912 година, след като се разцепва на две части.